t* r* 
00 
Radix fibris glabris tenuibus fasciculata, fibrillis capillaribus longe pilosis. Culmi ceespitosi, digitales— 
pedales, erecti, apice arcuati, triquetri, lateribus multistriati, glaberrimi, obscure virentes, basi squamoso- 
vaginati. Folia ad basin culmi conferta, inferne squamoso-vaginautia, culmo vulgo duplo triplove breviora, 
erectiuscula, angustissima, apice in carina et marginibus scabriuscula ceterum glaberrima. Involucri folia 3, 
minimum umbellam aequans, maximum eam duplo superans, carinato-plana, apice scabra. Umbella inaequa¬ 
liter 3—4-radiata, radii apice spicas racemoso-fasciculatas gerentes; fasciculus folio minimo involucri oppo¬ 
situs sessilis, qui folio maximo suffultus est longius (saepe 3 uncias) pedunculatus. Pedunculi spiculas 5— 
20 gerentes, triangulares, glabri. Spicae ad maximum £ unciam longae, rectiusculae, fulvo-brunneae, maturi¬ 
tate valde dissitifiorae. Squamae ovatae, dorso carina viridi in mucronem acutum scabrum curvatum excur¬ 
rente, compressione subalatae, lateribus basin versus dilatatis sub mucrone sinuato-productis (dentiformibus), 
ferrugineo-castaneae, nervis validis 4 fere ad margines excurrentibus notatae. Stylus incanus profunde tri¬ 
fidus; stigma simplex. Caryopsis triangularis, lateribus concavo-impressis punctata, incano-nigrescens, minute 
apiculata. 
Formae exstant sequentes: 
a. macrior: culmo I—1^—digitali, apice incurvato, firmulo; involucri foliis subtribus; radiis umbellae fere 3; 
fasciculis rotundatis, multispicatis. 
Plab. locis siccis insulae Albemarle. 
* uliginosus: humifusus, valde caespitosus; culmis digitalibus; foliis 2 lin. latis curvatis; umbella? ra¬ 
diis tribus, 1—2-uncias longis; fasciculis fere semiunciam longis. 
Hab. locis uliginosis insulae Charles. 
b. vegetior: culmo 1—1-i-pedaIi, angusto, stricte erecto, subsolitario; foliis flaccidis gramineis etiam angusti¬ 
oribus; involucri foliis 3—4 longissimis; fasciculis oblongis; spiculis inox deciduis raris, carina squa¬ 
marum pallescente. 
Hab. locis sterilibus et graminosis ins. Chatham. 
—* depauperatus: fasciculis lateralibus interdum deficientibus, unde culmus apice fasciculum tantum 
unicum gerit eumque non raro paucispicatuin. (Chatham). 
—■** minor: culmo digitali, foliis vix lineam latis erectis, umbellae radiis brevissimis, spicis rarifloris. 
Ilab. locis graminosis ins. James et Charles. 
c. luxurians: culmo bipedali, basi paucifoliato glaberrimo; involucri foliis 4—6, minimo 2 uncias, maximo 
8 uncias longo-; umbellae radiis 7—8, usque ad quatuor vel sex uncias longis; spiculis subpersistentibus. 
Locis graminosis insulae James. 
—* paludosus: caespitosus, culmo erecto, digitali, basi squamato, deinde foliis stipato; foliis lon¬ 
gissimis culmum fere duplo superantibus, laxis, planiusculis, glabris; involucri foliis 5—6 planis, 
maximo 8 uncias longo, margine scabris; umbella contracta, involucro obtecta. 
Hab. ad ripas lacus parvi aqua salsa repleti non procul a litore insulae James. 
Qui has formas simul inspiciat vix credere potest eas ad unam pertinere speciem, tanta enim est 
differentia habitus, culmi, foliorum, involucri et umbellae. Constructione autem spicarum squamarum et ca¬ 
ryopsis inter se fere omnino congruunt. Quae diversa systematis ut dicitur vegetativi forma et natura for¬ 
san ex indole locorum, ubi crescunt, explicari potest. Quo magis arida terra eo minores evadunt culmi, 
latiora folia et majores fasciculi spicarum; quo magis graminosa eo elatiores culmi, longiora et angustiora 
folia, minores et magis rariflori fasciculi. Maxime autem singularis est varietas paludosa, quam facile spe¬ 
ciem propriam proponeremus, nisi forsan statum tantum juniorem fornice luxuriantis esse crederemus. Unum 
tantum praeterea specimen legimus. 
Cum sequente congruit forma squamarum earumque carina dorsali laete viridi in mucronem recurvatum 
excurrente, nervis lateralibus validis. Differt autem culmo (semper) caespitoso elatiori, foliis culmo adhuc 
brevioribus, umbellae radiis 2 frequentissime longe productis, spicis maturitate eximie rarifloris, squamis 
apicem versus constrictis angustioribus, mucrone majori, nervis fere usque ad margines excurrentibus, late¬ 
ribus magis castaneo-infuscatis, marginibus apice minus profunde dentato-sinuatis angustioribus minusque 
rotundato-dilatatis, caryopsis demum lateribus magis concavis. 
Cyperus rubiginosus Hook. differre videtur: »culmo aphyllo, involucro t>—8-phyllo, umbella 6 —8- 
radiata, squamis lateribus binerviis». Praeterea bipedalis describitur. 
